Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5245

c) hallás vagy látás utáni lehetőség legyen az adatrögzítő megfelelő működésének repülés előtt történő ellenőrzésére. 1.2 Rögzítendő adatok 1.2.1 A IV.A típusú repülési adatrögzítő Ez a repülési adatrögzítő képes legyen a forgószárnyas légijárműnek megfelelő, legalább a B-1. táblázatban található negyvennyolc féle repülési adat rögzítésére. A (*) csillagjel nélküli adatok kötelező adatok, melyeket rögzíteni szükséges. Ezenkivül a (*) csillaggal megjelölt adatok rögzítése is kötelező, ha az adatot szolgáltató jelforrást a forgószárnyas légijármű rendszerei vagy hajószemélyzete is felhasználja a forgószárnyas légijármű üzemeltetéséhez. Mindazonáltal a forgószárnyas légijármű típusának és a rögzítő berendezés jellemzőinek figyelembevételével a felsoroltaktól eltérő más adatok is rögzíthetők. 1.2.2 A IV. típusú repülési adatrögzítő Ez a repülési adatrögzítő képes legyen a forgószárnyas légijárműnek megfelelő, legalább a B-1. táblázatban található harminc féle repülési adat rögzítésére. Mindazonáltal a forgószárnyas légijármű típusának és a rögzítő berendezés jellemzőinek figyelembevételével a felsoroltaktól eltérő más adatok is rögzíthetők. 1.2.2 Az V. típusú repülési adatrögzítő Ez a repülési adatrögzítő képes legyen a forgószárnyas légijárműnek megfelelő, legalább a B-1. táblázatban található első tizenöt repülési adat rögzítésére. Mindazonáltal a forgószárnyas légijármű típusának és a rögzítő berendezés jellemzőinek figyelembevételével a felsoroltaktól eltérő más adatok is rögzíthetők. 1.2.4 Ha további rögzítési kapacitás is rendelkezésre áll, akkor a következő kiegészítő adatokat is vegyék figyelembe:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes